( 132 ) 



Item ou que lesdittes Sœurs soient elles tenr- 

 ront scillence depuis le soupper. ou depuis le 

 signe que on fait aux oroisons au vespre quant 

 on ne soupe point jusques a lendemain neuf 

 heures devant midi, et depuis le disner jusques 

 à deulx heures. 



— Le diziesme chappittre est de oroisons et 

 seruices de Dieu que doibvent faire lesdittes 

 Sœurs. 



Pour tant que non point de seul pain maté- 

 riel pœult l'homme vivre mais fault recréer 

 lesprit doraison et de la parolle de Dieu 

 pour lentretenement des Sœurs en bonne vou- 

 lenté et dévotion il est expédient que lesdittes 

 Sœurs voient tous les dimences et festes a la 

 messe et vespres et a matines quant on les dit 

 en leur paroisse, et souvent au sermon et a la 

 messe quant bonnement faire se pourra, a quoy 

 la maistresse ne se rende point difficille soubz 

 umbre de paureté et labeur nécessaire. 



Lesquelles Sœurs avœucq la conduite de leur 

 maistresse ou auitre en son lieu soient ensemble 

 en allant et en demourant a lesglise en reve- 

 nant a leur maison. 



Quant lesdittes Sœurs sont a Vesglise elles 

 se doibvent garder d'avoir les yeulx espars à re- 

 garder les vanités et les personnes. Mais soient 

 quoiement et simplement entcntives a leurs 

 oroisons, etles Sœurs qui seront ordonnées pour 

 garder lostel ne doibvenl point en riens mur- 

 murer, car elles partiront au mérite du bienfait 



\ 



